[{"text_idx": "#000000", "text": "Internet on ikka u\u0308ks naljakas asi. Oma vastlakuklite postituses kirjutasin sellise lause: \u201cSellal kui teised blogijad nuputavad, kuidas teha paleo, vegan, lchf vo\u0303i u\u0308ldse ko\u0303ige vabasid kukleid.. \u201c. Mis te arvate, mis on viimased na\u0308dal aega olnud popimad otsinguso\u0303nad, millega siia blogisse jo\u0303utakse?"}, {"text_idx": "#000001", "text": "Oh neid ta\u0308napa\u0308eva moedieete. Ma enam isegi ei oska mingit pidi nende pihta irooniline olla. Doos on ta\u0308is."}, {"text_idx": "#000002", "text": "Vastlakuklite-na\u0308dal on olnud ikka to\u0303eliselt hullumeelne. Tegin mustmiljon kuklit (loe: 160) ja pa\u0308rast lausa paar pa\u0308eva olid parem o\u0303lg ja ka\u0308si valusad. Kui tavaliselt va\u0308ljaspool Vastlapa\u0308eva kuklite ja\u0308rele ei isuta, siis ta\u0308navu vo\u0303in o\u0308elda, et ma kohe kategooriliselt ei taha kukleid enne ja\u0308rgmist aastat na\u0308hagi! O\u0303nneks la\u0308ksid need va\u0308ga ha\u0308sti kaubaks ja maitsesid ko\u0303igile. Va\u0308hemalt keegi ei nurisenud ja mina vo\u0303tan juba sedagi kiitusena (oh seda enesearmastust). Samas, olgem ausad, raske on teha halba kuklit, kui kasutad mahedat ta\u0308istera nisujahu+speltat, kodukanade mune, pa\u0308ris vahukoore+Mascarponekreemi ja kodust marjamoosi."}, {"text_idx": "#000003", "text": "Oma hullumeelse vastlana\u0308dala lo\u0303puks vo\u0303tsin laupa\u0308eval aja maha, et ma\u0308ngida vanaema ja vennaga kaarte (jee, vend kaotas!) ning seeja\u0308rel vanematekoju so\u0303ita. Meil on juba saanud traditsiooniks, et kaarte ma\u0308ngime minu juures \u2013 ko\u0303ik saavad suhelda kassiga ja mina saan lauda katta. Elu nagu lill! Ta\u0308na tegin tagasihoidliku piruka, kurgi-avokaado ampsud, kaneeliku\u0308psised ja ku\u0308psise-sidrunivo\u0303ide-mustso\u0303stra kausimagustoidu."}, {"text_idx": "#000004", "text": "Kuna praegu on avokaadod poodides nii head (va\u0308hemalt nii head, kui vo\u0303iks Eestis elades eeldada), siis tasub seda haruldast hetke a\u0308ra kasutada! Need suupisted on to\u0303eliselt kiiduva\u0308a\u0308rt \u2013 mahlakad, va\u0308rsked, kerged ja.... lihtsalt valmivad \ud83d\ude42 Super!"}, {"text_idx": "#000005", "text": "Viiluta kurk kartulikoorimisnoaga, u\u0308leja\u0308a\u0308nud koostisosad sega hoolikalt kokku. Pane igale kurgiviilule 1 tl ta\u0308idist ja keera rulliks kokku. Serveeri kohe."}, {"text_idx": "#000007", "text": "Tere tulemast Kaju Ko\u0308o\u0308ki!Mina olen Olga ja see blogi on minu toidukatsetuste ja retseptide virtuaalne kodu, kus toitu serveeritakse kergelt iroonilise ellusuhtumisega."}, {"text_idx": "#000008", "text": "Mina olen Olga ja see blogi on minu toidukatsetuste ja retseptide virtuaalne kodu, kus toitu serveeritakse kergelt iroonilise ellusuhtumisega."}, {"text_idx": "#000013", "text": "Ro\u0308stitud lillkapsa ja la\u0308a\u0308tse supp"}]